**Tisztelt Szülő/Törvényes Képviselő!**

Figyelemmel a vészhelyzet kihirdetéséről szóló 40/2020. (III. 11.) Korm. rendeletre, az általános iskolai beiratkozás folyamata a 2020/2021. tanítási évre vonatkozóan az emberi erőforrások minisztere 7/2020. (III. 25.) EMMI határozata alapján történik.

Felhívjuk szíves figyelmét a **2020/2021. tanévre vonatkozóan az általános iskolai beiratkozás jellemzői**re:

1. A veszélyhelyzetre való tekintettel kérjük, hogy lehetőség szerint online módon küldje be gyermeke felvételi kérelmét az iskolába.
2. A felvételi kérelmek benyújtása két szakaszban történik:
	1. 2020. április 6. 0:00 órától 2020. április 24 24:00 óráig a kérelmeket az alábbi iskolák egyikébe lehet benyújtani:
		* nem állami általános iskola vagy
		* állami, de körzettel nem rendelkező általános iskola.
	2. **2020. április 28. 0:00 órától 2020. május 15. 24:00 óráig** az a) pontban nem szereplő iskolák egyikébe kell a kérelmet benyújtani:
		* **a körzetes iskolába** vagy
		* egy olyan **körzettel rendelkező** általános **iskolába**, **amely a gyermekére vonatkozóan nem a körzetes** iskola.
3. Felhívjuk a figyelmét, hogy a második szakaszban (2020. április 28 – május 15) történő beiratkozás során – az Nkt. 50. § (7) bekezdése és a 20/2012. (VIII. 31.) EMMI rendelet 22. § (2) bekezdése alapján – **csak egyetlen általános iskolába kérheti gyermeke felvételét**.

**A beiratkozás iskolánkba elsődlegesen az E-ügyintézés felületen történik!**

**A körzetes iskola a gyermeket hivatalból felveszi.**

**Kérem iskolánk körzetében lakó gyermekek szüleit, hogy**

**a vasasi iskolában**

**emailben a** **vasasiiskola@gmail.com****,**

**telefonon a +36/30 560 2168,**

**a hirdi iskolában**

**emailben a** **hirdisuli@gmail.com****,**

 **telefonon a +36/30 831 3227**

**számon vegyék fel velünk a kapcsolatot!**

**A következő leírásban segítséget szeretnénk nyújtani az online beiratkozáshoz:**

***Az internetes keresőjébe az E-ügyintézés szöveg beírásával megjelenő kínálatból a KRÉTA E-ügyintézés-re kattintva megjelenik a nyitó oldal. Itt lehet indítani a beiratkozást.***

***Amennyiben segítségre van szükség, 8:00-13:00-ig az iskoláinkban lehet érdeklődni elsősorban telefonon a fent már megadott számokon.***

***Iskolánk a tavaszi szünetben április 9 – 15-ig zárva tart.***

***Az elektronikus űrlap kitöltésének a menete:***

1. A tanuló személyes adatait a tanuló hivatalos okmányai alapján szükséges megadni. A tanuló oktatási azonosítója megegyezik az óvodai rendszerben regisztrált ún. OM (oktatási) azonosítóval.
2. A választott intézménynél az intézmény neve mező ún. önkitöltő-típusú mező, amely azt jelenti, hogy a szövegmező kitöltésekor az első három karakter megadásával a program megjeleníti a rendszerben tárolt, nevében az adott karaktersort tartalmazó intézményeket a keresés megkönnyítése és meggyorsítása érdekében. A választott tagozatot legördülő listából szükséges kiválasztani.
3. A kérelem indoklása nem kötelező, de ha a megjelölt kiiratkozási okot indokolni szeretnénk, akkor ebben a szabadon szerkeszthető szöveges beviteli ablakban tehetjük ezt meg.
4. A kérelmünkhöz a kötelezően csatolandó dokumentumokat mindig a megfelelő  – gombra kattintva rögzítsük a rendszerben, amelyet [Az e-Ügyintézés folyamataiban általánosan alkalmazott adatkezelési műveletek](https://tudasbazis.ekreta.hu/pages/viewpage.action?pageId=17760790) oldalon leírtak szerint tehetünk meg.
5. A kérelmünk előnézeti megtekintését és beküldését a rendszerbe szintén [Az e-Ügyintézés folyamataiban általánosan alkalmazott adatkezelési műveletek](https://tudasbazis.ekreta.hu/pages/viewpage.action?pageId=17760790) oldalon leírtak szerint tehetjük meg.